Document ID: 31990R1940

*****
ΚΑΝΟΝΙΣΜΟΣ (ΕΟΚ) αριθ. 1940/90 ΤΗΣ ΕΠΙΤΡΟΠΗΣ
της 6ης Ιουλίου 1990
για την τροποποίηση του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που θα εφαρμόζονται στην τιμή αγοράς στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (2), και ιδίως το άρθρο 16 παράγραφος 4,
Εκτιμώντας:
ότι ο κανονισμός (ΕΟΚ) αριθ. 3587/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3593/89 (4), καθόρισε τους συντελεστές προσαρμογής που επιτρέπουν τον υπολογισμό των τιμών στις οποίες αγοράζονται τα προϊόντα που παρουσιάζουν χαρακτηριστικά διαφορετικά από εκείνα των προϊόντων που λαμβάνονται υπόψη για τον καθορισμό των τιμών βάσεως και αγοράς·
ότι, σύμφωνα με το άρθρο 16 παράγραφος 4 του κανονισμού (ΕΟΚ) αριθ. 1035/72, οι συντελεστές προσαρμογής για τα επιτραπέζια σταφύλια καθορίζονται για τη διατήρηση ισορροπίας μεταξύ της τιμής στην οποία αγοράζεται το προϊόν στα πλαίσια του άρθρου 19 και της τιμής που επιτυγχάνει ο παραγωγός σταφυλιών στα πλαίσια της υποχρεωτικής απόσταξης των οίνων που προέρχονται από επιτραπέζια σταφύλια· ότι για να επιτευχθεί αυτός ο σκοπός πρέπει να προσαρμοστεί ο συντελεστής που καθορίστηκε για το προϊόν αυτό·
ότι η εξέλιξη των τιμών για τα μήλα της ποικιλίας «Jonagored» στις αντιπροσωπευτικές αγορές της Κοινότητας κατά τη διάρκεια των τελευταίων περιόδων εμπορίας καθιστά αναγκαία την αναθεώρηση των συντελεστών προσαρμογής της ποικιλίας αυτής·
ότι η Επιτροπή Διαχειρίσεως Οπωροκηπευτικών δεν διετύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3587/86 τροποποιείται ως εξής:
1. Στο παράρτημα IX, το στοιχείο β) πρώτη ένδειξη αντικαθίσταται από το ακόλουθο κείμενο:
«- ΙΙ. 0,40».
2. Στο παράρτημα X, στο σημείο α) πρώτη ένδειξη, ο όρος «Jonagored», προστίθεται μετά τον όρο «Jonagold,».
Άρθρο 2
Ο παρών κανονισμός αρχίζει να ισχύει την 1η Αυγούστου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Ιουλίου 1990.

Labels: 2
17